Yuzen uneɣlaf Amenzu, i lmend n waya, « s yisem n Uselway n Tegduda, Mass Abdelmadjid Tebboune, isnemmar n unabaḍ n Lezzayer i yiduba unnigen n rrus ɣef uzal fkan i usuter n Lezzayer deg wayen yerzan tiwin n tgezzayt tarusit Spoutnik V, deg ukatar n wussisen n Unabaḍ i umennuɣ mgal n waṭan n Unfafad Bu Tesmert (Covid-19) », i d-yenna uɣbalu-nni.
« Msegzan deg sin yid-sen, i lmend n waya, akken ad cetlen inermisen gar yimeẓla terza temsalt n snat n tmura deg yiwen n yiswi n useḍru n unmireg asindisan deg taɣult n uɣraf n tgezzayt tarusit Spoutnik V deg Lezzayer », i d-yesseddi ulɣu-nni.
Timlilit-a, i d-yeḍran deg Leqṣer n unabaḍ, d tagnit i fuṛsent sin yiḥricen-a « akken ad inin lferḥ-nsen ɣef tɣara n wassaɣen yellan gar Lezzayer akked Rrus akked beqqu n snat n tmura akken ad ten-sǧehden yerna ad tent-smesklen ugar », i d-isegra uɣbalu-nni
kab_Latn kab_Latn kab_Latn